**Príloha č. 1 – Opis predmetu zákazky**

Verejný obstarávateľ:

Národná agentúra pre sieťové a elektronické služby

Názov zákazky:

Centrálna elektronická podateľňa 3.0

TRVANIE:

Lehota dodania je do 31.01.2026.

KOMPLEXNOSŤ:

Uchádzač je povinný predložiť ponuku na celý predmet zákazky, vrátane všetkých súvisiacich nákladov a licencií.

Špecifikácia zákazky:

Ústredný portál verejnej správy (ďalej aj ako „ÚPVS“) zabezpečuje centrálny a jednotný prístup k informáciám a službám verejnej správy. Správcom ÚPVS je v zmysle § 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej aj ako „zákon o e-Governmente") Ministerstvo investícií, regionálneho rozvoja a informatizácie Slovenskej republiky (ďalej aj ako „MIRRI SR“). Prevádzkovateľom ÚVPS je Národná agentúra pre sieťové a elektronické služby (ďalej aj ako „NASES“), ktorá na základe svojho štatútu plní úlohy vyplývajúce z § 10 zákona č. 575/2001 Z. z. o organizácii činnosti vlády a organizácii ústrednej štátnej správy a zo zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

Centrálna elektronická podateľňa (ďalej aj ako „CEP“) má umožniť služby pre bezpečnú komunikáciu medzi občanmi, podnikateľmi a verejnou správou. Slúžiť má na potvrdzovanie prijatia doručených elektronických správ, validáciu autorizácií, vytváranie kvalifikovaných pečatí, predlžovanie dôveryhodnosti podpisov a ďalšie pomocné činnosti. Tiež má poskytnúť služby pre podporu zabezpečenia dôvernosti a integrity komunikácie.

Tento systém musí byť navrhnutý tak, aby spĺňal vysoké štandardy bezpečnosti a spoľahlivosti, pričom umožňuje efektívne vytvárať a overovať elektronické podpisy, pečate a časové pečiatky. CEP overuje a zaisťuje integritu a právnu záväznosť elektronických podpisov (pečatí) dokumentov v súlade s platnou legislatívou a medzinárodnými normami, najmä Nariadením eIDAS.

Celkovo má slúžiť na zjednodušenie a zefektívnenie práce s elektronickými podpismi v rámci elektronickej verejnej správy a zosúladenie s platnou legislatívou. Je kladený dôraz na vysokú dostupnosť a kvalitu služieb, ich rozšíriteľnosť bez nutnosti komplikovanej úpravy na strane integrujúcich sa subjektov a centrálnych blokov. Služby je nutné vedieť jednoducho škálovať, konfigurovať a dopĺňať.

Na základe priameho vyzvania kód: 17I01-04-P28 podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v rámci programu Slovensko 3.0, realizuje NASES verejné obstarávanie zákazky s názvom **„Centrálna elektronická podateľňa 3.0“** (ďalej aj ako „projekt“ alebo „dielo“ alebo „informačný systém“).

špecifikácia Predmetu zákazky

Predmetom zákazky je poskytnutie služieb, súvisiacich s vytvorením a dodaním softvérového diela s funkcionalitou komplexného systému určeného na prácu s elektronickými podpismi a potvrdzovania prijatia správy doručenej orgánu verejnej moci, vrátane inštalačných a konfiguračných prác pre dve (produkčné a testovacie) prevádzkové prostredia NASES a zabezpečením podpory a údržby riadne prevzatého softvérového diela po dobu 60 mesiacov od prevzatia poslednej časti diela, v zmysle tohto Opisu predmetu zákazky, Prílohy č. 18 „Katalóg požiadaviek – CEP“ Súťažných podkladov a Prílohy č. 7 „Popis biznis služieb– CEP“ Zmluvy o poskytovaní služieb podpory a údržby informačného systému.

Predmetom zákazky je poskytnutie služieb v nasledovnom rozsahu:

1. Vytvorenie a dodanie softvérového diela pozostávajúceho z nasledovných Funkčných celkov/modulov:
2. Modul „**CEP**“
   1. Základné služby a funkcionality:

Validácia podpisov, pečatí a časových pečiatok,

Vytváranie pečatí (remote sealing),

Pripájanie časových pečiatok,

Spájanie podpisových kontajnerov,

Zisťovanie typu a formy podpisu,

Vrátenie podpísaných dát (odpodpísanie),

Kanonikalizáciu,

Konverziu formátov,

Vystavenie doručenky,

Prevod na archívnu formu.

* 1. Hlavné zlepšenia:

Architektúra mikroslužieb,

Škálovateľnosť riešenia,

Nové optimalizované REST služby,

Automatizácia interných procesov CEP,

Možnosť využiť externé dôveryhodné služby validácie ako aj služby pečatenia ako zdroj pre výstupy z CEP,

Synchrónna a asynchrónna validácia podpisov a pečatí v súlade s aktuálnou legislatívou a ETSI špecifikáciami, vrátane autorizácie funkciou prístupového miesta a nových formátov podpisov definovaných ETSI: ETSI EN 319 132 (XAdES), ETSI EN 319 162 (ASiC), ETSI EN 319 122 (CAdES), EN 319 142 (PAdES),

Možnosť validácie podpisov na základe detekcie formátu podpisu aj pri asynchrónnom spracovaní,

Rozlišovanie legislatívnych typov podpisov (namiesto doterajšieho nedostatočného rozlišovania, napríklad pečatí kvalifikovanej služby validácie pri PAdES pečatiach a kvalifikovanej služby uchovávania),

Automatizácia detekcie zmien v LOTL, TSL, podpisovej politike NBÚ a ich zohľadňovanie pri validácii podpisov,

Automatické akceptovanie zmien a nových podpisových politík NBÚ,

Automatická aktualizácia certifikátov z LOTL EÚ (namiesto doterajšieho manuálneho procesu v PAdES overovači a vlastného samostatného monitoringu výskytu zmeny certifikátu LOTL na strane prevádzkovateľa podateľne),

Automatická aktualizácia URL adresy LOTL (namiesto doterajšieho manuálneho procesu),

Automatické akceptovanie intermediate CA (namiesto manuálneho procesu a samostatného mechanizmu monitoringu výskytu takejto CA na strane prevádzkovateľa podateľne),

Automatické akceptovanie certifikátu CA z TSL, ktorý bol v TSL zmenený bez zmeny sériového čísla (namiesto doterajšieho manuálneho nastavovania),

Automatické nastavovanie stavov výsledku validácie podpisov s certifikátmi tesne pred ich exspiráciou (namiesto doterajšieho manuálneho nastavovania výsledku),

Poskytovanie výsledkov validácie v súlade s požiadavkami ETSI špecifikácií, napríklad rovnaké výsledky „indication“ a „subindication“ pre jednotlivé formáty podpisov,

Podpora viacerých kryptografických algoritmov a funkcií podľa podpisovej politiky NBÚ, napríklad ECDSA, SHA3, RSA-PSS,

Automatická kontrola a dospracovanie validácie podpisov PDF súborov (namiesto doterajšieho manuálneho dospracovania v prípade, ak podateľňa vyhodnotila súbor pri validácii ako podozrivý),

Remote sealing aj s využitím vyššej úrovne zabezpečenia s podporou pre SAM (signature activation module) HSM (Pečatenie na diaľku) s vyžadovanou autentifikáciou vlastníka kľúčového páru pri volaní služby CEP na predpísanej úrovni,

Detekcia typu a formy podpisu v súlade s aktuálnou legislatívou a novými formátmi definovanými ETSI,

Pripájanie časových pečiatok v súlade s aktuálnou legislatívou a novými formátmi definovanými ETSI,

Spájanie a rozdeľovanie podpisových kontajnerov v súlade s aktuálnou legislatívou a novými formátmi definovanými ETSI,

Pokročilé logovanie a monitoring,

Väčšia úroveň detailnosti chybových kódov pre zabezpečenie potrebnej úrovne error-handling (napríklad pri nepodporovanom formáte podpisu, neoveriteľnosti niektorého z podpisov, spracúvaní PAdES podpisov a podobne),

Podpora pre spracovanie elektronických správ s veľkosťou väčšou ako 50 MB, vrátane práce s referencovanými veľkými prílohami v centrálnom úložisku cez OST API (ktorých veľkosť môže dosiahnuť aj niekoľko GB),

Konverzia medzi podpisovými formátmi EÚ a ZEPf do formátu EÚ,

Pečatenie, konverzia a validácia formátov PDF/A-2, 3, 4 a PDF aj vo verziách vyšších ako PDF 1.4 (namiesto doterajšej podpory PDF maximálne vo verzii 1.4),

Pečatenie ľubovoľných formátov súborov s možnosťou ich konfiguračného obmedzenia na základe zoznamu mimetype/Content-Type,

Poskytovanie informácie o pripojení časovej pečiatky k podpisom v prijatých podaniach a ich prílohách ako aj  poskytovanie týchto dokumentov s pripojenými časovými pečiatkami (namiesto doterajšieho ukladania iba v lokálnom archíve CEP v rámci procesu overenia podpisov),

Možnosť detekcie formátu podpisu pri asynchrónnej validácii (namiesto doterajšieho ukončenia chybou, ak bol mimetype nad rámec zoznamu podporovaných, napr. application/zip, application/xml, application/octet-stream),

Podpora pre novšie formáty podpisov podľa ETSI EN špecifikácií (napríklad podpora pre XAdES obsahujúci SigningCertificateV2),

Možnosť chrániť PDF súbory zapečatené s PAdES voči ďalším zmenám (najmä voči vkladaniu anotácií, ktoré môžu uviesť čitateľa PDF súboru do omylu o skutočne podpísanom obsahu),

Automatická a spoľahlivá replikácia formulárov z modulu elektronických formulárov (namiesto doterajšieho manuálneho dospracovania v prípade neúspešných replikácií).

1. „**Administračný modul pre CEP**“ s plným prístupom pre manažment CEP a služieb, vrátane GUI rozhrania pre L2 podporu NASES pre incident manažment.

Verejný obstarávateľ požaduje všetky Funkčné celky/moduly vytvoriť a dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 18 „Katalóg požiadaviek – CEP“ Súťažných podkladov.

1. Poskytnutie interných a externých služieb, umožňujúcich:
2. Publikovanie spätne kompatibilných služieb modulu CEP ÚPVS v zmysle integračných služieb pre externé subjekty podľa aktuálne platného integračného manuálu (viac v časti Zoznam pojmov).
3. Publikovanie spätne kompatibilných interných služieb pre moduly ÚPVS (napríklad G2G, eDesk, Konštruktor správy, CUD, CUET, MDU, MEP) podľa aktuálne platného integračného manuálu (viac v časti Zoznam pojmov).
4. Publikovanie nových optimalizovaných REST služieb modulu CEP v zmysle princípu API first.

Verejný obstarávateľ požaduje všetky interné a externé služby dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 18 „Katalóg požiadaviek – CEP“ Súťažných podkladov.

1. Poskytnutie migračných služieb a služieb podpory a údržby informačného systému:
2. Import a validácia migračnej dávky, poskytnutej verejným obstarávateľom z CEP ÚPVS (konkrétne archív CRL a certifikátov, archív podpisov s pripojenou časovou pečiatkou a archív zreplikovaných schém formulárov, ktoré poskytne Obstarávateľ) do CEP 3.0.
3. Poskytovanie dát do DWH s retenciou D+1.
4. Postimplementačná podpora v rozsahu a podľa podmienok uvedených v Prílohe č. 18 „Katalóg požiadaviek – CEP“ Súťažných podkladov.
5. Poskytovanie služieb podpory a údržby informačného systému v rozsahu obvyklých služieb/činností L3 podpory informačného systému v súlade s odvetvovými štandardami ITIL po dobu 60 mesiacov (5 rokov) od prevzatia poslednej časti diela (po riadnom odovzdaní a prevzatí diela vrátane odstránenia všetkých identifikovaných vád diela, resp. po podpise Záverečného akceptačného protokolu), v rozsahu a podľa podmienok uvedených v Prílohe č. 7 „Popis biznis služieb– CEP“ Zmluvy o poskytovaní služieb podpory a údržby informačného systému formou:

Poskytovania Základných služieb za účelom riešenia incidentov, problémov, nasadzovania aktualizácií a bezpečnostných záplat jednotlivých Funkčných celkov/modulov informačného systému, ako aj identifikácie možností pre zlepšovanie výkonu informačného systému.

Poskytovania Služieb na vyžiadanie na základe písomných objednávok verejného obstarávateľa, zameraných na rozvoj informačného systému a s ním súvisiace rozširovanie a zmeny Funkčných a Nefunkčných vlastností informačného systému, implementáciu proaktívnych, preventívnych opatrení na zlepšenie, poskytovanie konzultačnej podpory a dodatočných školení a Služieb odovzdania, poskytnutých pred ukončením vykonávania podpory a údržby informačného systému, zameraných na zabezpečenie hladkého prechodu poskytovania služieb (po 60 mesiacoch) na verejného obstarávateľa alebo verejným obstarávateľom určeného iného poskytovateľa. Služby na vyžiadanie a Služby odovzdania budú poskytované v celkovom rozsahu max. 550 človekodní počas obdobia 60 mesiacov – 100 človekodní za 12 mesiacov (1 rok) v prvých 4 rokoch odo dňa nadobudnutia účinnosti Zmluvy o poskytovaní služieb podpory a údržby informačného systému a 150 človekodní za 12 mesiacov v 5. roku účinnosti Zmluvy o poskytovaní služieb podpory a údržby informačného systému.

Súčasťou predmetu zákazky **nie** **je** dodanie:

* hardvéru (prevádzkovú hardvérovú infraštruktúru poskytne verejný obstarávateľ),
* nástroja na zber logov,
* služby monitorovania a reportingu infraštruktúry a prevádzky a iné činnosti v rámci L2 podpory,
* služby exportu dát z pôvodnej Centrálnej elektronickej podateľne ÚPVS,
* kvalifikovanej služby časových pečiatok.

Dotknutí biznis aktéri a ich role:

* FO, FO podnikatelia, PO,
* Orgány verejnej moci,
* Národná agentúra pre sieťové a elektronické služby.

špecifikácia Funkčných, nefunkčných a technických požiadaviek

Funkčné, nefunkčné a technické požiadavky, súvisiace s vytvorením a dodaním softvérového diela sú uvedené v Prílohe č. 18 „Katalóg požiadaviek – CEP“ Súťažných podkladov a v Prílohe č. 7 „Popis biznis služieb– CEP“ Zmluvy o poskytovaní služieb podpory a údržby informačného systému.

V rámci technického návrhu riešenia je zhotoviteľ povinný dodržať technologické a dátové princípy definované rámcovými dokumentami MIRRI SR (NKIVS a pod.) a príslušnou legislatívou (štandardy a pod.).

Súčasťou dodávky musia byť aj zdrojové kódy vrátane všetkých prerekvizít potrebných na ich kompiláciu do „spustiteľnej aplikácie“ (release pre nasadenie) vrátane kompilačného postupu. Pre zabezpečenie automatizovanej kompilácie balíka je nutné, aby súčasťou dodávky bola GitLab CI/CD pipeline.

Výstupy/dokumenty v jednotlivých aktivitách/etapách projektu musia byť vytvorené a dodané v súlade s:

* Vyhláškou č. 401/2023 MIRRI SR o riadení projektov a zmenových požiadaviek v prevádzke informačných technológií verejnej správy,
* Projektovým inicializačným dokumentom (PID) projektu schváleným Riadiacim výborom projektu.

špecifikácia Legislatívnych požiadaviek

Dielo musí byť vykonané najmä v súlade s nasledujúcimi Legislatívnymi požiadavkami:

1. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov
2. Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov (predovšetkým príloha č. 1)
3. Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov
4. Nariadenie Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES zmenené Nariadením Európskeho parlamentu a Rady (EÚ) 2024/1183 z 11. apríla 2024, ktorým sa mení nariadenie (EÚ) č. 910/2014, pokiaľ ide o zriadenie európskeho rámca digitálnej identity (Nariadenie eIDAS)
5. Vykonávacie rozhodnutie Komisie EÚ č. 2015/1506, ktorým sa ustanovujú špecifikácie týkajúce sa formátov zdokonalených elektronických podpisov a zdokonalených elektronických pečatí, ktoré môžu subjekty verejného sektora uznávať, podľa článkov 27 ods. 5 a 37 ods. 5 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Text s významom pre EHP)
6. Zákon 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov
7. Schéma dohľadu kvalifikovaných dôveryhodných služieb definovaná orgánom dohľadu (zverejnená na webovom sídle NBÚ)
8. Vyhláška Ministerstva investícií, regionálneho rozvoja a informatizácie Slovenskej republiky č. 385/2022 Z.z. o jednotnom formáte elektronickej správy a elektronickej doručenky v znení neskorších predpisov
9. Vyhláška Ministerstva investícií, regionálneho rozvoja a informatizácie Slovenskej republiky č. 70/2021 Z. z. o zaručenej konverzii v znení neskorších predpisov
10. Metodické usmernenie pre tvorbu používateľsky kvalitných elektronických služieb verejnej správy, Úrad podpredsedu vlády SR pre investície a informatizáciu
11. Zákon č. 69/2018 Z. z. o kybernetickej bezpečnosti v znení neskorších predpisov
12. Vyhláška č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy
13. Vyhláška č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení
14. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

požiadavky na Súčinnosť a SLUŽBY pri dodaní DIELA

Zhotoviteľ diela je povinný zabezpečiť, v súčinnosti so zamestnancami prevádzky verejného obstarávateľa, inštaláciu a konfiguráciu dodaného riešenia v testovacom a produkčnom prostredí verejného obstarávateľa. Verejný obstarávateľ zabezpečí pripravenosť prostredí podľa vzájomne odsúhlasenej, odporúčanej špecifikácie na infraštruktúru.

Export archívu CRL a certifikátov, archívu podpisov s pripojenou časovou pečiatkou a archívu zreplikovaných schém formulárov z CEP zabezpečí verejný obstarávateľ.

harmonogram realizácie diela

Indikatívny časový harmonogram realizácie diela je uvedený v Prílohe č. 2 „ZoD\_Doba plnenia Diela, časový harmonogram – CEP“.

Zoznam skratiek a pojmov

Tabuľka č. 1 - Zoznam skratiek

|  |  |
| --- | --- |
| SKRATKA | POPIS |
| API | Application Programming Interface (Programové rozhranie aplikácie) |
| API GW | API Gateway – Verejná integračná platforma |
| CA | Certifikačná autorita |
| CEP | Centrálna elektronická podateľňa |
| CI/CD | Continuous integration/Continuous deployment - Automatizovaný proces používaný vo vývoji softvéru na zefektívnenie integrácie kódu, testovania a nasadzovania nových verzií aplikácií. CI/CD pipeline umožňuje časté a spoľahlivé nasadenie zmien kódu do produkčných prostredí, čím sa zlepšuje kvalita softvéru a skracuje čas potrebný na dodanie nových funkcií. |
| CRL | Certificate Revocation List – Zoznam zrušených certifikátov |
| CUD /CÚD | Centrálne Úradné Doručovanie / Modul centrálneho úradného doručovania |
| CUET / CÚET | Centrálna Úradná Elektronická Tabuľa |
| CZU | Centrálna zbernica udalostí |
| DNR | Detailný návrh riešenia |
| DWH | Data warehouse (DWH) - digitálny úložný systém, ktorý spája a harmonizuje veľké množstvo dát z mnohých rôznych zdrojov |
| eDesk | Modul elektronických komunikačných schránok ÚPVS |
| eIDAS | electronic IDentification, Authentication and trust Services – Nariadenie Európskeho Parlamentu a Rady (EÚ) o elektronickej identifikácii a dôveryhodných službách |
| FO | Fyzická osoba |
| G2G | Government to Government, Modul G2G ÚPVS, súčasť komunikačnej časti modulu procesnej integrácie a integrácie údajov Modul ÚPVS vykonávajúci spracovanie synchrónnych a asynchrónnych požiadaviek vrátane orchestrácií komplexnejších procesov v rámci výkonu verejnej správy |
| GDPR | General Data Protection Regulation; Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov |
| GovNET | General Data Protection Regulation |
| GUI | Grafické používateľské rozhranie (Graphical user interface) |
| HA | High Availability |
| HSM | Hardware Security Module – Kryptografický modul hardvérovej ochrany kľúča |
| IAM | Identiy Access Management - Správa identity používateľa. / Autentifikačný Modul v rámci ÚPVS |
| KEP (ZEP) | Kvalifikovaný elektronický podpis (Zaručený elektronický podpis) |
| KEPe / KEPE | Kvalifikovaná Elektronická Pečať |
| LOTL | List of trusted lists – Zoznam dôveryhodných zoznamov v zmysle legislatívy EÚ (napr. Informácia 2019/C 276/01 zverejnená v Úradnom vestníku EÚ a Nariadenie eIDAS) |
| MED | Modul elektronického doručovania |
| MEF | Modul elektronických formulárov ÚPVS (MEF) |
| MEP | Modul elektronických platieb – modul ÚPVS označovaný aj ako komunikačná časť platobného modulu |
| MDU | Modul dlhodobého uchovávania |
| MIRRI | Ministerstvo investícií, regionálneho rozvoja a informatizácie Slovenskej republiky |
| NASES | Národná agentúra pre sieťové a elektronické služby |
| NKIVS | Národná koncepcia informatizácie verejnej správy |
| OST | Object Storage, objektové úložisko ÚPVS. |
| OVM | Orgán verejnej moci - štátny orgán, orgán územnej samosprávy, verejnoprávna inštitúcia, orgán záujmovej samosprávy a fyzická osoba alebo právnická osoba, ktorým zákon zveril výkon verejnej moci |
| PEP / IS PEP | IS pre platby a evidenciu správnych a súdnych poplatkov |
| PKI | Public Key Infrastructure – Infraštruktúra verejného kľúča |
| PO | Právnická osoba |
| PROD | Produkčné prostredie |
| QES | Qualified Electronic Signature – Kvalifikovaný elektronický podpis |
| SAM | Signature Activation Module podľa CEN EN 419 241 |
| SkTalk/Sk-Talk | Štandard pre komunikáciu prostredníctvom ÚPVS podľa § 11 písm. g) Vyhlášky č. 78/2020 Z. z. |
| SLA | Service Layer/Level Agreement – Dohoda o úrovni/ parametroch / kvalite poskytovania služby |
| SNCA | Slovenská národná certifikačná autorita |
| TSL | Dôveryhodný zoznam v zmysle Nariadenia eIDAS |
| UAT | Testovacie prostredie |
| ÚPVS | Ústredný portál verejnej správy, ústredný portál |

Tabuľka č. 2 – Zoznam pojmov

| POJEM | POPIS |
| --- | --- |
| Admin GUI | Rozhranie pre správu a konfiguráciu aplikácií, spravidla pre rolu Administrátor (Admin). |
| API First | Prístup, ktorý určuje spôsob návrhu a vývoja aplikačného softvéru, tak aby API vznikalo ešte pred samotnou implementáciou. |
| ArchiMate | Štandardizovaný modelovací jazyk, ktorý sa používa primárne na zobrazenie, popis a následnú analýzu podnikovej architektúry. |
| Autentifikácia | Proces identifikácie a overenia identity používateľa, žiadajúceho o službu alebo zdroj, v informačnom systéme. |
| Autorizácia | 1. Autorizácia predstavuje overenie oprávnenia osôb, či objektov na prácu s dátami.  2. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe.  V zmysle § 23 zákona o e-Governmente:  orgán verejnej moci vykoná autorizáciu kvalifikovaným elektronickým podpisom a mandátnym certifikátom s pripojenou časovou pečiatkou alebo kvalifikovanou elektronickou pečaťou s pripojenou časovou pečiatkou.  osoba, ktorá nie je orgánom verejnej moci, vykoná autorizáciu kvalifikovaným elektronickým podpisom alebo kvalifikovanou elektronickou pečaťou (ak je náležitosťou právneho úkonu vlastnoručný podpis), ak je náležitosťou právneho úkonu úradne overený vlastnoručný podpis, pripojí aj časovú pečiatku. |
| Disig QES Signer / Disig.CEP.PAdES | Aplikácia, ktorá slúži na automatické vyhotovovanie a overovanie kvalifikovaného elektronického podpisu a pečate vo formáte PAdES v rámci existujúceho CEP |
| [Dokumentácia validačného reportu SNCA](https://snca.gov.sk/kvalifikovane-sluzby/validacia-podpisov-pecati) | Popis dátovej štruktúry validačného reportu služby validácie zverejnený na webovom sídle SNCA |
| eGOV,e-Government | Electronical Government, elektronizácia verejnej správy |
| eIDAS Node / (eIDAS uzol) | Uzol je súčasťou architektúry interoperability elektronickej identifikácie členských štátov EÚ v zmysle Nariadenia Európskeho parlamentu a Rady EÚ č. 910/2014 (eIDAS) a Vykonávacieho nariadenia Komisie EÚ č. 2015/1501. Umožňuje cezhraničnú autentifikáciu prostriedkami elektronickej identifikácie posúdenými a notifikovanými členskými štátmi EÚ predpísanou procedúrou a zverejnenými vo Vestníku EÚ. Členské štáty majú povinnosť akceptovať pri prístupe k službám online svojho verejného sektora autentifikáciu prostriedkami elektronickej identifikácie minimálne na úrovni „pokročilá“. |
| GitLab | GitLab je webový nástroj pre kompletný vývojový cyklus software. Poskytuje gitový repozitár, wiki, sledovanie chýb, kontinuálnu integrácii (CI/CD), vytváranie skupín, tvorbu statických webových stránok či management projektu. Umožňuje vývojovým, prevádzkovým a bezpečnostným tímom navrhovať a spravovať softvér pomocou jediného nástroja. |
| [Integračný manuál k CEP](https://kp.gov.sk/pf/zdielane_dokumenty/Forms/AllItems.aspx?RootFolder=%2Fpf%2Fzdielane%5Fdokumenty%2FIntegr%C3%A1cia%20na%20UPVS%2F03%5FIntegra%C4%8Dn%C3%A9%20manu%C3%A1ly%2FCEP) | Integračný manuál k modulu CEP ÚPVS s popisom služieb v aktuálnej verzii na Partner Framework Portal (PFP) portáli |
| [Integračný Manuál k MDU](https://kp.gov.sk/pf/zdielane_dokumenty/Integr%C3%A1cia%20na%20UPVS/03_Integra%C4%8Dn%C3%A9%20manu%C3%A1ly/MDURZ/UPG-1-1-Integracny%20manual-MDU%20v2_4_3.docx) | Integračný manuál k MDU v aktuálnej verzii na Partner Framework Portal (PFP) portáli |
| [Integračný manuál k SNCA](https://kp.gov.sk/pf/Integrcia%20na%20SNCA/ISES1_Integracny_manual_SNCA_v1.12.docx) | Integračný manuál k SNCA v aktuálnej verzii na Partner Framework Portal (PFP) portáli |
| [Interný integračný manuál CEP](https://kp.gov.sk/pf/prevadzka_upvs/Intern%C3%A9%20integra%C4%8Dn%C3%A9%20manu%C3%A1ly/UPG-2-5-Integracny_manual_UPVS_CEP_INTERNAL%20-%202_6.docx) | Interný integračný manuál k modulu CEP ÚPVS s popisom služieb v aktuálnej verzii na Partner Framework Portal (PFP) portáli |
| Kanonikalizácia | a) urobenie kanonickým, prevod do kanonického tvaru/formátu,  b) tvorba kanonických dát z nekanonických dát; synonymum: normalizácia |
| Konštruktor správ | Modul systému ÚVPS v ktorom je možné vypĺňať elektronické správy na portáli ÚPVS (slovensko.sk) |
| MetaIS/METAIS | Centrálny metainformačný systém verejnej správy |
| eGOV,e-Government | Electronical Government, elektronizácia verejnej správy |
| Podklady pre pečatenie / Metodické usmernenie | <https://www.slovensko.sk/_img/CMS4/metodicke_usmernenia/metodicke_usmernenie_registracia_KSC.pdf> |
| [Pravidlá publikovania elektronických služieb](https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf) | Pravidlá publikovania elektronických služieb do multikanálového prostredia verejnej správy  <https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf> |
| Remote sealing | Pečatenie na diaľku |
| Representational State Transfer (REST) | Protokol sieťovej komunikácie pri poskytovaní elektronických služieb potrebných na spracovanie elektronických podaní alebo úspešné vyplnenie a prípravu elektronického podania prostredníctvom modulu procesnej integrácie a integrácie údajov podľa Vyhlášky o štandardoch 78/2022, §11, písm. a) |
| Špecifikácia “Zjednodušená autorizácia odoslaním podania” | Špecifikácia "Zjednodušená autorizácia odoslaním podania - autorizácia použitím na to určenej funkcie prístupového miesta" (autorizácia „klikom“ je dostupná na: <https://metais.vicepremier.gov.sk/dms/file/ff5d0271-8b51-4bcc-fce8-257bb4cee787> (v prípade nedostupnosti bude poskytnutý dokument na vyžiadanie) |